stanford-oval/wikipedia huggingface dataset:
Luettelo televisiosarjan Salatut elämät poistuneista henkilöistä
Kaukovaarat, Forssit > Panu Kaukovaara

Panu Juhani Kaukovaara (es. Aarni Kivinen, 2008–2010, 2022, 2023, 2024) on ammatiltaan lentäjä. Panulla on kolme lasta, Sampo sekä kaksoset Aino ja Otto, entisen vaimonsa Iiriksen kanssa. Saapuessaan sarjaan hänellä oli mukanansa omat lapsensa, uusi vaimonsa Veera Puolakka sekä Veera Puolakan tytär Peppi Puolakka.
Ennen Kaukovaarojen saapumista sarjaan tapahtunut Iiriksen lähtö oli Panulle kova paikka, mutta hän onnistui kuitenkin jatkamaan elämäänsä menemällä naimisiin Ossi Puolakan siskon, Veeran kanssa. Panu ja Veera kuitenkin erosivat Panun petettyä Veeraa Iiriksen kanssa. Veera muutti tyttärensä Pepin kanssa pois Kaukovaaroilta.
Panu pyysi Iiriksen takaisin perheensä luokse asumaan, mihin Iiris suostui. Panun oli tarkoitus kosia Iiristä Ainon ja Oton syntymäpäivillä, mutta Iiris oli nopeampi ja kosi Panua ensin. Panu suostui, ja heidän olikin tarkoitus mennä naimisiin, kunnes Panulle paljastui Iiriksen ja Heli Sievisen Pariisissa vietetty romanttinen suhde. Panu muutti lastensa kanssa pois Pihlajakadulta takaisin Lahteen.
Panun kerrottiin palaavan vuonna 2022 eli noin 12 vuotta sen jälkeen, kun Panu muutti Lahteen. Panu palasi vuonna 2022 toukokuussa esitetyssä jaksossa kyselemään lastensa kuulumisia ja Sampon rakkauselämästä. Panu lähti takaisin Lahteen saatuaan selville että Sampo on biseksuaali. Panu palasi myöhemmin takaisin sopimaan välinsä Sampon kanssa Ismon ja Lassen pyynnöstä.
Kaukovaarat, Forssit > Valtter Forss

Valtter Forss (es. Kris Gummerus, 2023) oli Aino Forssin aviomies. Hän huumasi vaimonsa useasti ja otti tästä erikoisia valokuvia kokoelmiinsa. Kerran Aino heräsi kesken miehensä valokuvauksen, mutta Valtter sai hänet uskomaan, että tämä näki vain unta. Ainolle selvisi veljensä Sampon polttareiden jälkeen lopulta aviomiehensä touhut ja Valtter menehtyi nukkuessaan majatalo Amandassa juhlien jälkeen. Poliisi ei epäile asiassa rikosta, mutta epäselväksi jäi, mihin Valtter lopulta kuoli. Henrik ja Daniela uskovat, että Ainolla on jotain tekemistä Valtterin kuoleman kanssa.
Korhoset, Nieminen, Kemppainen > Teemu Korhonen

Teemu Korhonen (es. Mika Kurvinen, 2001–2004) muutti Keravalta Pihlajakadulle äitinsä ja kaksoissisarensa Aamun kanssa. Aamulla ja Teemulla on myös Downin syndroomaa sairastava sisarpuoli Roosa. Teemu oli kiinnostunut musiikista ja hän teki jonkin verran omia sävellyksiä musiikkikappaleille. Yhdessä ystävänsä Inkan kanssa he sävelsivät ja sanoittivat Miian muistotilaisuudessa ja hautajaisissa esitetyn kappaleen ”Siniseen”. Teemua kiusattiin koulussa niin Keravalla kuin Helsingissäkin. Kiusaaminen onneksi loppui ja myöhemmin Aamu seurusteli Teemun koulukiusaajan Ken Ojalan kanssa. Teemu itse seurusteli Inka Haapalan ja Katri Sievisen kanssa. Teemu seurusteli vielä Inkan kanssa silloin kun päätyi Katrin kanssa sänkyyn. Jonkin aikaa Teemu vietti kaksoiselämää esittämällä Inkalle poikaystävää, vaikka todellisuudessa vietti Katrin kanssa aikaa Inkan selän takana. Lopulta Teemu päätti kertoa Inkalle ja jätti tämän alkaessa tosissaan seurustelemaan Katrin kanssa. Aluksi Inka pahoitti mielensä, mutta sitten he jatkoivat elämäänsä ystävinä. Katrin kanssa Teemu ehti mennä jopa kihloihin, mutta myöhemmin pari erosi. Teemu on myös ollut ihastunut Salinien vaihto-oppilaaseen Chiqi Lihin, ja Miia Laitelaan tämän seurustellessa Saku Salinin kanssa. Teemu ja Aamu muuttivat myöhemmin yhdessä Lontooseen.
Korhoset, Nieminen, Kemppainen > Roosa Kemppainen

Roosa Kemppainen (es. Sanna Sepponen, 2001–2002, 2003–2004) on Jaana Niemisen esikoistytär sekä Aamu ja Teemu Korhosen vanhempi sisar. Hänellä on Downin syndrooma. Myös Saku, Silja ja Aleksi olivat jonkin aikaa Roosan sisaruspuolia Jukan seurustellessa Jaanan kanssa.
Sarjan ulkopuolella Roosa kävi ravintola-alan koulua ja hän on työskennellyt Barbaarissa sekä Ismon valinnassa. Hän on seurustellut sarjassa Jari Rauhalan kanssa ja he olivat jopa kihloissa, mutta erosivat. Hän on myös ollut ihastunut siskonsa poikakaveriin, Ken Ojalaan. Roosa poistui sarjasta muuttaessaan äitinsä Jaanan ja tämän miesystävän Jukka Salinin mukana Turkuun.
Roosa nähtiin myöhemmin Ismo & Seppo Show / Seppo & Ismo Show -juhlalähetyksessä vuonna 2009.
Teemu paljastaa, että Roosa sairastaa diabetesta.
Kivirannat, Bergqvist > Eila Kiviranta

Eila Kiviranta (es. Helena Notkonen, 2000, 2003, 2004) on Laura Kivirannan äiti sekä Saulin ja Oonan isoäiti, Salla Mattilan täti ja Mirja Mattilan Kempeleessä asuva sisko. Koska Saulin teini-ikäisenä synnyttänyt Laura ei ollut kykeneväinen poikansa kasvattamiseen, hän antoi vastuun pojastaan Eilalle.
Kivirannat, Bergqvist > Tom Bergqvist

Tom Bergqvist (es. Vesa Ruusuvuori, 2001, 2003, 2004) on Sauli Kivirannan isä ja Laura Kivirannan nuoruuden rakkaus. Kun Laura vasta odotti Saulia, Tom jätti Lauran, koska ei kokenut olevansa valmis isäksi. Laura hoiti Sauli-vauvaa yksin, kunnes päätyi ravistelemaan Saulia ja koki olevansa vaaraksi Saulille ja antoi sitten Saulin vanhemmilleen kasvatettavaksi. 11-vuotiaana Sauli halusi muuttaa äitinsä luo Helsinkiin. Hän ehti kuitenkin asua Pihlajakadulla alle vuoden ennen kuin hänen isänsä Tom ilmestyi kuvioihin. Tom oli menettänyt vaimonsa ja lapsensa tulipalossa, joten hän halusi olla osa Saulin elämää. Tutustuttuaan Tomin kanssa, Sauli halusi muuttaa Tomin luo asumaan. Alun vastustelusta huolimatta Laura kuitenkin heltyi ajatukselle ja Sauli muutti pois Pihlajakadulta. Vuonna 2003 Sauli kuitenkin palasi takaisin, kun Tom laiminlöi Saulia pitkillä työmatkoillaan. Saulin koulunkäynti alkoi kärsiä tästä eikä yhteiselo Tomin kanssa muutenkaan enää sujunut, joten Sauli muutti takaisin Lauran luo. Tom oli kuitenkin löytänyt perheen menettämisen jälkeen uuden naisystävän nimeltä Kerstin, jolla on edellisestä avioliitosta Benjamin-niminen lapsi, jonka kanssa Sauli ei tullut toimeen asuessaan Tomin luona.
Kivirannat, Bergqvist > Benjamin

Benjamin (es. Elias Mäkelä, 2004) on Kerstinin poika, jolle Tom Bergqvist on isäpuoli. Näin ollen Benjamin on Sauli Kivirannan velipuoli. Benjamin ja Sauli eivät tulleet toimeen keskenään.
Kivirannat, Bergqvist > Kerstin

Kerstin (es. Aila Herronen, 2004) on Tom Bergqvistin uusi naisystävä, jolla on edellisestä liitostaan Benjamin-niminen lapsi.
Kurjet, Väänäset > Johanna Kurki

Johanna Kurki (es. Aurora Haakana, 2015, 2016) oli Marianna Kurjen pikkusisko. Johanna asui yhdessä äitinsä Raakel Kurjen, isänsä ja Mariannan kanssa. Perhe eli onnellista ja tasapainoista elämää, kunnes eräänä iltana siskokset olivat yhdessä kylvyssä ja Mariannan tuli vahtia Johannaa, joka tahtoi lelunsa ammeeseen ja Marianna lähti sitä hakemaan. Yksin ollessaan Johanna hukkui ammeeseen, josta Marianna ja Raakel hänet löysivät.
Kurjet, Väänäset > Raakel Kurki

Raakel Kurki (o.s. Väänänen, es. Miia Räikkönen 2015, 2016, 2017, spin-offissa Pahainpäivä 2018) oli Mariannan äiti, joka toisen tyttärensä, Johannan, kuoleman jälkeen alkoholisoitui sekä katkeroitui. Hän myös syytti Mariannaa Johannan kuolemasta. Mariannan ja Sergein eväsretken jälkeen Raakel yritti ajaa heidän päältään. Myöhemmin Marianna huomasi että hänen äitinsä oli ajaja sillä hän huomasi että Raakel nousi samaan autoon ja muisti että sama auto yritti ajaa myös Oliver Vuorelan yli. Vuoden 2015 marraskuun alkupuolella nähdyssä jaksossa Raakel köytti Sergein painavaan painoon laiturille. Marianna tuli paikalle, kuten Raakel oli hänen kanssaan sopinut ja Raakel kolkkasi Mariannan. Kun Marianna heräsi, Raakel heitti Sergein veteen, ja Sergei oli vähällä hukkua. Sebastian ja Elias ilmestyvät paikalle. Elias kolkkasi Raakelin ja Sebastian hyppäsi pelastamaan Sergein sillä aikaa kun Elias päästi Mariannan vapaaksi ja sitoi Raakelin. Sen jälkeen Elias meni auttamaan Sebastinia Sergein ylös saamisessa. Poliisit veivät Raakelin mielisairaalaan. Sinne Marianna tuli katsomaan Raakelia viimeisen kerran, ja sanoi, etteivät tapaa enää koskaan. Raakel hermostui ja hänet laitettiin lepositeisiin. Toisaalla Marianna poltti Raakelin valokuvan. Marianna suri Raakelia ja sitä kaikkea, mitä hän on tehnyt Mariannalle ja mitä Marianna Raakelille.
Toukokuussa 2016 Raakel nähtiin sarjassa Mariannan hallusinaationa. Vuonna 2017 Sergei Kuula käski Raakelin pelotella Mariannaa, jotta tämä sekoaisi. Kuitenkaan, myöhemmin Raakel ei enää halunnut tehdä yhteistyötä Sergein kanssa, koska hän oli tavannut sattumalta Aaro Vaalanteen, joka oli puhunut Raakelille anteeksiannosta ja hyvistä väleistä lasten kanssa ja niin Raakel luopui kostosta. Myöhemmin, kun Linda oli viemässä Mariannaa mielisairaalaan tämän tunnustettua Eliaksen murhan, Raakel pelasti hänet kolkkaamalla Lindan. Tämän jälkeen Raakel ja Marianna tekivät kaksoisitsemurhan hukuttautumalla, päästäkseen edesmenneen Johannan luo.
Kurjet, Väänäset > Mariannan ja Johannan isä

Mariannan ja Johannan isä nähtiin Mariannan erikoisjaksossa. Johannan kuoleman jälkeen sisarusten isä ei pystynyt käsittelemään surua ja jätti perheen.
Kurjet, Väänäset > Ilkka Väänänen

Ilkka Olavi ”Ile” Väänänen (es. Ari-Matti Hedman, 2013) on Lari Väänäsen isä ja Raakel Kurjen veli. Ilkka omistaa TRANS Väänänen Oy -kuljetusyrityksen. Ilkka on yksinhuoltaja, jonka suurin haave on, että Larista tulee NHL-pelaaja. Ilkka kannustaa ja jopa patistaa poikaansa jotta tämä tosissaan voisi menestyä NHL:ssä täysin tietämättömänä poikansa homoseksuaalisuudesta. Ilkalla oli vaikea hyväksyä Laria Larin elämän aikana, mutta Lari oli saanut jo hieman itsevarmuutta kertoakseen suuntautumisestaan, mutta Ilkan isän kuoltua hän perääntyi.
Myöhemmin Ilkka näki kotonaan Larin ja Eliaksen suutelevan, kun he eivät kuulleet Ilkan olevan asunnossa. Kevään 2013 päätösjaksossa Lari kertoi isälleen homoudestaan, kun Ilkka oli yrittänyt saada pojan kiinnostumaan työkaverinsa tyttärestä, josta Elias oli suuttunut Larille. Ilkka ei hyväksynyt poikansa homoutta, ja Lari muutti pois kotoaan.
Laitelat, Mattilat, Pohjoset > Hanne ”Hani” Laitela

Hanne ”Hani” Laitela (es. Ronja Alatalo 2023–2024) on Kalervo Laitelan tytär, ja täten Ismo Laitelan siskopuoli.
Hanne saapui sarjaan tammikuussa 2023 Kalervon perunkirjoitukseen. Hän työskentelee automekaanikkona ja ahtaajana. Hän asui Kallen kanssa, koska Ismo suututti oikeastaan molemmat. Hanilla on ollut sutinaa Joonatan Sievisen kanssa, mutta kumpikaan ei uskaltanut lähestyä toista. Hani raivoistui lopulta Joonatanille, sillä ajatteli tämän haluavan pelkkää seksiä, mutta pari sittemmin korjasi välinsä Marianna Kurjen sulkiessa heidät mökkiin. Hani poistui Pihlajakadulta saatuaan vankilassa olevalta ex-poikaystävältään JP Kokolta uhkailuja.
Laitelat, Mattilat, Pohjoset > Kaija Laitela

Kaija Laitela oli Ismo Laitelan äiti. Kaija kuoli Ismon synnytyksen seurauksena. Kaija ei ole esiintynyt sarjassa.
Laitelat, Mattilat, Pohjoset > Kalervo Laitela

Kalervo Laitela (es. Esko Kovero, 2020, 2021-2022) oli Ismo Laitelan isä. Kalervolla oli huonot välit poikaansa, koska hän syytti Ismoa vaimonsa kuolemasta, koska Kaija kuoli synnyttäessään Ismoa. Myöhemmin Ismo sai kirjeen, jossa kerrottiin että Kalervo on kuollut.
Laitelat, Mattilat, Pohjoset > Markku Mattila

Markku Mattila (es. ?, 2006, Ossi Ahlapuro, 2009, Lars Lindqvist, 2022) on Salla Mattilan isä ja Mirja Mattilan ex-aviomies. Markku pitää kalastamisesta ja muutenkin matkailusta, eikä hän juurikaan vietä aikaa kotona vaimonsa kanssa. Mirkun palattua Pihlajakadulle, hän kertoi, että heidän avioliittonsa on ohi.
Laitelat, Mattilat, Pohjoset > Mirja Mattila

Mirja ”Mirkku” Mattila (es. Tuija Piepponen, 2007, 2009, 2022) on Salla Mattilan äiti ja Markku Mattilan entinen vaimo. Ensimmäisen kerran Mirkku nähtiin sarjassa syksyllä 2007, kun Salla saapui itkien kotiinsa pohjoiseen ja Mirja otti ohjat käsiinsä päättäen auttaa Sallaa korjaamaan välit silloisen miesystävänsä Jarkko Peltosen kanssa. Hän onnistui päämäärässään jollain tasolla, sillä Salla ja Jarkko jatkoivat suhdettaan, kun Mirja järjesti heille aikaa puhua. Vuonna 2009 hän oli väsynyt miehensä jatkuviin poissaoloihin ja yrittänyt siitä syystä hakea huomiota esimerkiksi Ismo Laitelalta, joka seurusteli Sallan kanssa. Mirjan ja Sallan tulehtuneet välit ovat nykyään kunnossa, vaikka Salla pitää äitiään ärsyttävänä. Tammikuussa 2022 Mirja saapui yllättäen Taalasmaiden ovelle. Salla ei käsittänyt, miksi hänen äitinsä saapui Helsinkiin ilmoittamatta. Mirja kertoi syyksi saapumiselleen sen, että hänen miehensä ja Sallan isä, Markku, jätti Mirjan. Ismon kosittua Mirja lähti takaisin Kempeleeseen.
Laitelat, Mattilat, Pohjoset > Heikki Pohjonen

Heikki Ensio Pohjonen (es. Mikael Kokko, 2015) oli Kristiina Pohjosen entinen aviomies, Sannin isä sekä Iljan isoisä. Heikki oli ammatiltaan lääkäri, onkologi. Kristiinan epäröidessä Heikin ja Ismon välillä hän päätyi Heikin kanssa sänkyyn. Ismon kanssa yhteen palannut Kristiina kauhistui Heikin yllättäen ilmestyttyä Helsinkiin sekä ilmoituksesta muuttaa kaupunkiin pysyvästi.
Ismon ja Kristiinan kihlauksen myötä Kristiina päätti mennä vielä kerran ilmoittamaan Heikille ettei halua tätä elämäänsä. Kesken Kristiinan ja Heikin keskustelun Heikin henkilöllisyydestä selville päässyt Ismo tuli selvittämään Heikin aikeita Kristiinan suhteen Heikin huoneeseen majatalo Amandassa. Tilanne ajautui tappeluun, jonka seurauksena Ismo huomasi sängyn alle piiloutuneen Kristiinan.
Heikki oli myös maksanut Monica Mustavaaran seurasta Monican työskennellessä maksullisena seuralaisena. Helsingissä Heikki törmäsi Monicaan, jolloin kävi ilmi että Heikki oli raiskannut ja pahoinpidellyt Monican vuosia aiemmin. Myöhemmin hän oli maksanut Evan seurasta escorttina salanimellä ”Virtanen” ja yritti raiskata tämän, mutta Eva onnistui pakenemaan paikalta ennen kuin mitään tapahtui. Kevään 2015 päätösjaksossa Camilla Mustavaaran palkkaama palkkamurhaaja Seireeni murhasi Heikin iskemällä häntä pihviveitsellä selkään. Murhasta epäiltynä olivat aluksi ainakin Ismo Laitela, Aki Nikkinen, Sebastian Vuorela, Jiri Viitamäki, Monica Mustavaara ja Eva Tamminen.
Leivot > Esa Leivo

Esa Leivo (es. Janne Turkki, 2010) on Leea Leivon poika. Sebastian Vuorela palkkasi Esan ja Kimmo Kylmälän Talotaikureihin töihin. Juuri vankilasta pois päässeet Esa ja Kimmo eivät onnistuneet pysymään kaidalla tiellä ja alkoivat Korpin alaisuudessa tehdä ryöstökeikkoja Talotaikureiden huoltamiin kiinteistöihin. Myöhemmin Sebastian ilmiantoi Esan ja Kimmon, jolloin he joutuivat vankilaan.
Leivot > Leea Leivo

Leea Leivo (ent. Packalen, o.s. Huovanainen) (es.Tiia Louste, 2000, 2010) oli vararehtorina koulussa, johon Ulla Taalasmaa haki iltakouluun. Keväällä 2010 Elsa Toivion hautajaisia viettänyt Ismo Laitela luuli hautausmaalle saapunutta Leeaa Elsa Toivion tyttäreksi Liisa Toivioksi. Myöhemmin verhoja ostamaan lähtenyt Ismo päätyi Leean kangaskauppaan. 2010 vuonna selvisi Leean uusi sukunimi Leivo. Leea on Esa Leivon äiti. Ismo ja Leea seurustelivat vähän aikaa. Ismo ja Leea erosivat, koska Leea kuuli pojaltaan Esalta Ismon lyöneen aikoinaan lapsiaan, tämä luuli Ismon olevan edelleen väkivaltainen. Leea Leivo oli leski keväällä 2010 palatessaan sarjaan.
Li, Lehtiset > Chiqi Li

Chiqi Li (es. Mae Lehto, 2000–2001) oli Salinien filippiiniläinen vaihto-oppilas. Keväällä 2001  rakastui Aleksi Saliniin saamatta tunteilleen vastakaikua. Saku Salin ja Aki Nikkinen olivat molemmat hetkellisesti ihastuneita Chiqiin. Chiqi ehdotti Hanna Salinin vastasynnyttämälle lapselle toiseksi nimeksi nimeä Aleksandra, mistä tulikin Sofian toinen nimi. Chiqi tahtoi myös löytää isänsä Pekan vaihto-oppilasvuotensa aikana Suomessa. Isä löytyi, mutta tämä ei ensin hyväksynyt filippiiniläistä tytärtään, kunnes lopulta lupasi olla tämän elämässä mukana. Chiqillä on isänsä puolelta siskopuoli Pauliina. Chiqillä oli mahdollisuus jäädä Suomeen isänsä luo, mutta lopulta hän päätti lähteä takaisin Filippiineille.
Li, Lehtiset > Pauliina Lehtinen

Pauliina Lehtinen (es. Vilma Mattila, 2000) on Salinien vaihto-oppilaan, Chiqin, sisarpuoli Pekka-isän puolelta.
Li, Lehtiset > Pekka Lehtinen

Pekka Lehtinen (es. Vesa Hämes, 2000, 2001) on Salinien vaihto-oppilaan Chiqi Lin suomalainen isä. Pekka katosi lapsen elämästä ennen tämän syntymää. Chiqi löysi isänsä Suomessa asuessaan. Pekka ei ensin halunnut olla tekemisissä tyttärensä kanssa, mutta lopulta lupasi olla tämän elämässä mukana.
Malmiviivat > Jessica Malmiviiva

Jessica Malmiviiva (es. Hilla Ruoppila, 2013) esiintyy vain spin-off-sarjassa Young Man, Cash Man.
Malmiviivat > Irmeli Malmiviiva

Irmeli Malmiviiva (es. Satu Iso-Kuortti, 2013) esiintyy vain spin-off-sarjassa Young Man, Cash Man.
Malmiviivat > Raimo Malmiviiva

Raimo Malmiviiva (es. Jukka Uhlgren 2013) esiintyy vain spin-off-sarjassa Young Man, Cash Man.
Marklundit > Robin Marklund

Robin Marklund (es. Juho Orpana, 2021–2023) on psykiatri, joka on hoitanut muun muassa Elinaa. Robinin luona terapiassa on käynyt myös Jutta Korhonen ja Aki Nikkinen. Hän oli ostamassa autoa, kun mustasukkainen Noel osti kyseisen auton hänen nenänsä edestä. Robinilla on tunteita Elinaa kohtaan, kuin myös Elinalla Robinia kohtaan. Robin on ollut Noelin takia Elinan tukena ja uskonut mitä Elina on kertonut Noelista.
Marklundit > Silvia Marklund

Silvia Marklund (es. Marjaana Maijala, 2021) on Robin Marklundin äiti. Sampo Kaukovaara tapaili Silviaa tämän rahojen vuoksi.
Mustavaarat, Rautio, Similä, Hänninen > Ulrika Mustavaara

Ulrika Mustavaara oli Sabrina Mustavaaran äiti sekä Ingvar Mustavaaran vaimo, joka teki itsemurhan Sabrinan ollessa pieni. Ulrikalla oli ollut suhde Ingvarin veljen Gunnar Mustavaaran kanssa, josta alkunsa oli saanut Sabrina. Totuus kävi ilmi Ulrikan kirjoittamasta itsemurhaviestistä.
Mustavaarat, Rautio, Similä, Hänninen > Ingvar Mustavaara

Ingvar Mustavaara (es. Juha Svahn, 2020, 2021) on Gunnar Mustavaaran nuorempi veli. Ingvarin ja Gunnarin välit ovat erittäin huonot, sillä Gunnar ajoi aikanaan veljensä ulos Mustavaara-yhtiöiden johdosta. Tämän vuoksi Ingvarin ja hänen perheensä taloustilanne muuttui huonoksi, ja bisnesten kaatuminen oli myös osasyy Ingvarin vaimon Ulrikan itsemurhaan. Lisäksi Ingvar oli saanut Ulrikan itsemurhakirjeestä selville, että Ulrika oli pettänyt häntä Gunnarin kanssa ja että Gunnar olikin Sabrinan biologinen isä. Keväällä 2020 Ingvar muutti Sveitsiin saamaan parempaa hoitoa. Ingvar Mustavaara palasi takaisin sarjaan tammikuussa 2021. Aki Nikkinen matkusti Sveitsiin Ingvarin luokse ja hän ehdotti Mustavaara-yhtiöiden valtaamista, mihin Ingvar ei suostunut ja Ingvar lähti takaisin Suomeen Sabrinan kanssa. Ingvar lahjoitti lopulta Mustavaara-yhtiöiden osakkeet Akille ja lähti takaisin Sveitsiin.
Mustavaarat, Rautio, Similä, Hänninen > Tuula Rautio

Tuula Rautio (es. Nora Rinne, 2018–2019) oli Camilla Mustavaaran ja Satu Similän biologinen äiti. Hän teki ensiesiintymisensä joulukuussa 2018. Hän kuoli aivoverenvuotoon vankilassa vuoden 2019 alussa, juuri kun Camilla oli tulossa Dahlian kanssa tapaamaan häntä ensimmäistä kertaa.
Mustavaarat, Rautio, Similä, Hänninen > Satu Similä

Satu Similä (es. Nora Rinne, 2018–2019, 2020) on Camilla Mustavaaran identtinen kaksoissisko. Camilla ja Satu tapasivat sattumalta, kun Satu saapui Majatalo Amandaan työhaastatteluun. Tämän seurauksena selvisi, ettei Camilla ole Gunnarin ja Dahlian biologinen lapsi, vaan hänet on adoptoitu. Dahlia lahjoi vuosia sitten Camillan ja Satun biologisen äidin ja muutamat viranomaiset, jottei Camillan adoptiopapereihin tulisi mainintaa kaksoissiskosta. Satu adoptoitiin toiseen perheeseen. Satu sai yksityisetsivän avulla selvitettyä hänen ja Camillan biologisen äidin henkilöllisyyden ja kertoi tästä Camillalle. Camilla ei aluksi halunnut tavata äitiään, mutta myöhemmin muutti mieltään, muttei kuitenkaan ehtinyt nähdä äitiään, koska hän kuolee juuri ennen tapaamista Camillan kanssa. Tuulan hautajaisten jälkeen Satu ja Camilla hyvästelivät toisensa. Keväällä 2020, Satu sai töitä Aki Nikkisen Vinotar -yrityksestä ja oli siellä töissä hetken aikaa. Tämä oli kuitenkin Akille vain keino päästä seurustelemaan Satun kanssa. Aki ja Satu seurustelivat hetken aikaa, mutta Satu lähti tajuttuaan olevansa vain Camillan korvike Akille.
Mustavaarat, Rautio, Similä, Hänninen > Vuokko Hänninen

Vuokko Hänninen (es. Tuija Vuolle, 2024) on Dahlia Mustavaaran Mäntsälässä asuva äiti, johon Dahlialla on ollut pitkään huonot välit.
Mäkelät > Miika Mäkelä

Miika Mäkelä (es. Juha-Pekka Mikkola, 2009–2010, 2011) on Elina Taalasmaan entinen luokkatoveri, joka muutti takaisin Kaliforniasta Suomeen. Miika osti Elinan vanhan asunnon Pihlajakadulta ja työskenteli lääkärinä sairaalassa. Miika otti Ossi Puolakan kämppäkaverikseen. Miika seurusteli Pihlajakadulla hetken aikaa Jenni Vainion kanssa, kunnes hänen ex-vaimonsa Katariina saapui Suomeen. Miika tajusi rakastavansa edelleen Katariinaa ja erosi Jennin kanssa. Miika ja Katariina erosivat Miikan saadessa tietää Katariinan harrastaneen seksiä Niko Vainion kanssa. Myöhemmin Miikan ja Katariinan suhde alkoi lämmetä uudelleen. Miika poistui sarjasta ottaessaan vastuun Katariinan aiheuttamasta Sara Polvijärven kuolemasta ja lähdettyään ulkomaille. Myöhemmin katkera Miika palasi takaisin Helsinkiin ja kaappasi Katariinan piilopaikkaansa kaltereiden taakse. Miikan juonien tullessa ilmi hän otti Katariinan mukaansa ja aikoi paeta ulkomaille moottoriveneellä. Katariina onnistui tönäisemään Miikan mereen ja aikoi paeta, mutta palasi pelastamaan tämän. Tämän jälkeen Miika joutui vankilaan.
Nokelat > Hilkka Nokela

Hilkka Nokela (es. Kaija Kiiski, 2007) on Vesa Nokelan äiti. Hilkka ei tiennyt Vesan hakevan seksisuhteita teini-ikäisiltä tytöiltä, vaan luuli hänen auttavan heitä internetin käytössä.